Document ID: 31991R3634

ΚΑΝΟΝΙΣΜΟΣ (ΕΟΚ) αριθ. 3634/91 ΤΗΣ ΕΠΙΤΡΟΠΗΣ της 13ης Δεκεμβρίου 1991 για τον καθορισμό των ποσοτήτων τυριών καταγωγής και προελεύσεως Ελβετίας που μπορούν να εισαχθούν στην Ισπανία κατά το 1992
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
την απόφαση 86/559/ΕΟΚ του Συμβουλίου της 15ης Σεπτεμβρίου 1986 όσον αφορά τη σύναψη συμφωνιών με τη μορφή ανταλλαγής επιστολών μεταξύ της Κοινότητας και της Ελβετίας σχετικά με τους τομείς της γεωργίας και της αλιείας (1), και ιδίως την ανταλλαγή επιστολών αριθ. 3 σημείο 1 στοιχείο α),
Εκτιμώντας:
ότι οι ανταλλαγές των προαναφερθεισών επιστολών της 14ης Ιουλίου 1986 προβλέπουν, όσον αφορά τις ποσότητες τυριών κατά την εισαγωγή στην Ισπανία καταγωγής και προελεύσεως Ελβετίας, ότι, από την 1η Ιανουαρίου 1990 έως το τέλος της μεταβατικής περιόδου που προβλέπεται στην πράξη προσχώρησης, οι ποσότητες αυτές προσαρμόζονται ετησίως σύμφωνα με τους κανόνες που εφαρμόζονται στις εισαγωγές στην Ισπανία προελεύσεως Κοινότητας, με τη σύνθεσή της στις 31 Δεκεμβρίου 1985-
ότι ο κανονισμός (ΕΟΚ) αριθ. 3621/89 της Επιτροπής (2) απέσυρε από την 1η Ιανουαρίου 1990 αντιστοίχως ορισμένα γαλακτοκομικά προϊόντα από τον κατάλογο των προϊόντων που υπάγονται στο συμπληρωματικό μηχανισμό στις συναλλαγές- ότι, συνεπώς, σύμφωνα με την προαναφερθείσα ανταλλαγή επιστολών, πρέπει να καθοριστεί ποσότητα κατά την εισαγωγή στην Ισπανία τυριών προελεύσεως Ελβετίας, με εξαίρεση το Emmental που υπάγεται στον κωδικό ΣΟ 0406 90 13 και το Gruyere που υπάγεται στον κωδικό ΣΟ 0406 90 15- ότι πρέπει να αυξηθεί, για τα υπόλοιπα από τα εν λόγω τυριά, η ποσότητα που καθορίστηκε κατά το 1991 κατά το ίδιο ποσοστό αυξήσεως, όπως και για τα τυριά που εισάγονται στην Ισπανία με προέλευση την Κοινότητα, με τη σύνθεσή της στις 31 Δεκεμβρίου 1985, για το έτος 1992-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με εξαίρεση το Emmental που υπάγεται στον κωδικό ΣΟ 0406 90 13 και το Guyere που υπάγεται στον κωδικό ΣΟ 0406 90 15, η ποσότητα των τυριών που αναφέρονται στην ανταλλαγή των επιστολών αριθ. 4 της 14ης Ιουλίου 1986, ιδίως σχετικά με τις δασμολογικές παραχωρήσεις που η Κοινότητα και η Ελβετία συμφώνησαν αμοιβαία στον τομέα των τυριών, που μπορεί να εισαχθεί στην Ισπανία με καταγωγή και προέλευση την Ελβετία, καθορίζεται για το 1992 σε 1 011 τόνους, εκ των οποίων οι 273 τόνοι αφορούν τα λιωμένα τυριά.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1991.

Labels: 3
18